Ki kicsoda?

Kellék: 16 darab kártyalap egy 52 kártyalapból álló francia kártyacsomagból, 4 néző.

A bűvész odaadja valamelyik nézőnek a 16 darab lapból álló kártyacsomagot, a nézők tetszőlegesen emelhetik ezt a kártyacsomagot. Ezután a bűvész visszakapja ezt a kártyacsomagot, és „egyet ide, egyet oda, egyet emide, egyet amoda” módszerrel 4 darab 4 kártyalapból álló csomagra osztja. Ezután a bűvész az első csomagot odaadja az első nézőnek, a második csomagot odaadja a második nézőnek, a harmadik csomagot odaadja a harmadik nézőnek, a negyedik csomagot odaadja a negyedik nézőnek. Ezután mindegyik néző a nála levő csomagot tetszés szerint összekeverheti, majd ezután mindegyik néző a nála levő csomagból megjegyez egy lapot. Ha ez megtörtént, valamelyik néző összeszedi a nézőknél levő csomagokat tetszőleges sorrendben. A bűvésznek nem kell tudnia, hogy ez a néző milyen sorrendben szedi össze a csomagokat, a csomagok összeszedése akár a bűvész háta mögött is történhet. Arra vigyázni kell, hogy a csomagok összeszedése során mindegyik csomagot összefogva egyben kell összeszedni, így lesz megint 1 darab 16 kártyalapból álló kártyacsomag, amelyet a bűvész megkap. Ezután a 16 darab kártyalapot „egyet ide, egyet oda, egyet emide, egyet amoda” módszerrel a bűvész megint 4 darab 4 kártyalapból álló csomagra osztja. Miután ez is megtörtént, a bűvész megkérdezi mindegyik nézőt, hogy melyik csomagban látják az általuk megjegyzett kártyalapot, és a válaszok alapján a bűvész megmondja, hogy melyik néző melyik kártyalapot jegyezte meg.

Magyarázat:

A 16 kártyalap a mutatvány elején össze van állítva: a lapok sorrendje: A1, B1, C1, D1, A2, B2, C2, D2, A3, B3, C3, D3, A4, B4, C4, D4. Fontos, hogy az „1” jelű lapok könnyen megjegyezhető, de ne feltűnő kártyalapok legyenek, például A1=pikk 2, B1=pikk 4, C1=pikk 6, D1=pikk 8, ezek lesznek az úgynevezett kulcskártyák. A többi lap lehet akármilyen színű és akármilyen értékű, véletlenszerű kiválasztással. Minél többféle színű és minél többféle értékű lapból áll ez a kártyacsomag, annál jobb. Ha ezt a 16 lapból álló kártyacsomagot a nézők tetszőlegesen emelik, a kártyalapok egymáshoz viszonyított sorrendje nem változik. Amikor a bűvész ezt a kártyacsomagot, és „egyet ide, egyet oda, egyet emide, egyet amoda” módszerrel 4 darab 4 kártyalapból álló csomagra osztja. Ekkor valamelyik csomagban csak „A” jelű lapok lesznek, és ebben lesz az A1 kulcskártya. Ekkor valamelyik csomagban csak „B” jelű lapok lesznek, és ebben lesz a B1 kulcskártya. Ekkor valamelyik csomagban csak „C” jelű lapok lesznek, és ebben lesz a C1 kulcskártya. Ekkor valamelyik csomagban csak „D” jelű lapok lesznek, és ebben lesz a D1 kulcskártya. Amikor a csomagokat odaadja a bűvész a nézőknek, a bűvésznek meg kell jegyeznie, hogy melyik nézőhöz melyik csomag kerül, azazhogy melyik nézőhöz melyik kulcskártya került. Amikor valamelyik néző összeszedi a 4 darab 4 kártyalapból álló csomagot, egy olyan 16 lapból álló kártyacsomag keletkezik, amelyben az „A” jelű lapok egymás mellett vannak, a „B” jelű lapok egymás mellett vannak, a „C” jelű lapok egymás mellett vannak, a „D” jelű lapok egymás mellett vannak, nem feltétlenül ebben a sorrendben, ugyanis a csomagok összeszedése tetszőleges sorrendben történhet. Ezután a bűvész ezt a kártyacsomagot, és „egyet ide, egyet oda, egyet emide, egyet amoda” módszerrel újra 4 darab 4 kártyalapból álló csomagra osztja. Ekkor mindegyik csomagban az „A” jelű kártyalapok ugyanazon a helyen lesznek, mindegyik csomagban a „B” jelű kártyalapok ugyanazon a helyen lesznek, mindegyik csomagban a „C” jelű kártyalapok ugyanazon a helyen lesznek, mindegyik csomagban a „D” jelű kártyalapok ugyanazon a helyen lesznek. Amikor a bűvész megkérdezi akármelyik nézőt, hogy a néző melyik csomagban látja az általa megjegyzett kártyalapot, a néző rámutatással megjelöl egy csomagot. Ekkor a bűvész megkeresi a nézőhöz tartozó kulcskártyát, megnézi, hogy ez a kulcskártya hányadik helyen van az őt tartalmazó csomagban, és ekkor a néző által megjegyzett kártyalap a néző által megjelölt csomagban pont annyiadik helyen van, mint a nézőhöz tartozó kulcskártya a kulcskártyát tartalmazó csomagban.

Megjegyzés: ez a mutatvány általánosítható 5, 6, 7, 8, 9… néző esetére.

Egy kis matek: Igazából ez a mutatvány a síkbeli derékszögű koordináta-rendszer lényegét használja fel, mikor is egy síkbeli pontot két számmal lehet megadni. Csak annyit kell tudni, hogy egy adott néző által választott lapról először melyik oszlopban van (ezt a nézőhöz tartozó kulcskártya mutatja meg, ez az első leosztás alkalmával kiderül), meg még azt kell tudni, hogy az adott néző által választott kártya az oszlopon belül hányadik helyen van (ez a második leosztás alkalmával derül ki.)